《对梅效杨诚斋体》
宋代·张侃

前年看梅清溪边，万花依枝占芳妍。去年看梅金台下，一枝傍芳秀而野。

今年梅花胜旧年，急呼曲生来座前。折花饮酒到夜半，羌管休吹且频看。

旁人笑我心太痴，花开花落由天时。如何苦作十日计，悭风妒雨谁得知。

我虽不言见已惯，倚著茅帘听过雁。明年梅开在清溪，不妨访梅西山西。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。